După ce și-au împărțit masa și au mâncat, discuția a continuat în privat între Robert Moscalu și Alexandra Duli. Războinica i-a spus că între ei se ascultă și se respectă mai mult decât o fac cu fetele, lucru care pe ele le deranjează.
"Voi, între voi, vă ascultați, aveți mai mult respect pentru voi decât cu noi. Nu e victimizare. Păi am încercat și nu m-ați lăsat. Atunci nu mă ascultați, tot același lucru e. Voi nu înțelegeți lucrul ăsta, egal egal. ", i-a spus Alexandra Duli lui Robert.
"E, uite, vezi… asta e victimizare. Nu poți să îmi spui că, dacă începe să vorbească Alexandra, sau tu sau alta, nu te lăsăm să vorbiți. E, nu, poate nu s-a auzit. E mișto să tratezi femeia de la egal la egal, corect? Iar când sunt chestii d-astea, hai să facem ceva și nu știu ce, spuneți "a, dar eu sunt femeie". Păi dacă vrei să te tratez de la egal la egal, nu mai există că ești femeie, corect? Nu suntem nici noi absurzi, că nu te punem să spargi lemne acum…", a spus Robert Moscalu, vizibil deranjat de atitudinea fetelor pe care le acuză de victimizare.
"Ce e asta "egal, egal"?", întreabă Maria Lungu, moment în care Robert i-a tăiat-o scurt: "Vorbesc cu Duli, Maria."